**K i v o n a t a Hajdú-Bihar Megyei Önkormányzat Közgyűlésének 2018. december 14-ei ülésén hozott határozataiból:**

**96/2018. (XII. 14.) MÖK határozat**

A Hajdú-Bihar Megyei Önkormányzat Közgyűlése a 2018. december 14-ei munka ülése napirendjét a következők szerint fogadja el:

1. Tájékoztató a megye mezőgazdaságának helyzetéről, valamint a NAK Hajdú-Bihar Megyei Szervezetének 2018. évi feladatairól és tevékenységeiről
2. Tájékoztató a megyei tankerületek működéséről és fejlesztéseiről
3. Együttműködési megállapodás megkötése a Debreceni Egyetem Balásházy János Gyakorló Középiskolája és Kollégiumával
4. Szakmai beszámoló a Hajdú-Bihar Megyei Fejlesztési Ügynökség Nonprofit Kft. 2018. évi munkájáról, valamint a társaság könyvvizsgálójának megválasztása
5. A Hajdú-Bihar Megyei Önkormányzat 2019. évi belső ellenőrzési tervének elfogadása
6. Tájékoztató a megyei önkormányzat nemzetközi projektekben való részvételéről, valamint nemzetközi kapcsolatairól
7. A TOP 5.3.2.-17-HB1-2018-00001 azonosító számú, „A hajdú hagyományok nyomában” című pályázat benyújtásának jóváhagyása, valamint felhatalmazás a kapcsolódó támogatási szerződés megkötésére
8. Tájékoztató a Hajdú-Bihar Megyei Önkormányzat projektjeinek előrehaladásáról
9. A Hajdú-Bihar Megyei Önkormányzat Közgyűlésének 2019. évi ülésterve

**Különfélék**

|  |  |
| --- | --- |
| **Debrecen, 2019. január 9.** | **Dr. Dobi Csaba s.k.**  **jegyző** |

**A kivonat hiteléül: Kondor Erika**

**K i v o n a t a Hajdú-Bihar Megyei Önkormányzat Közgyűlésének 2018. december 14-ei ülésén hozott határozataiból:**

**97/2018. (XII. 14.) MÖK határozat**

A közgyűlés a Hajdú-Bihar Megyei Önkormányzat Közgyűlése és Szervei Szervezeti és Működési Szabályzatáról szóló 1/2015. (II. 2.) önkormányzati rendelet 17. § (1) bekezdése alapján a következő lejárt határidejű határozatok végrehajtásáról szóló jelentést fogadja el:

74/2018. (IX. 28.) MÖK határozat, 88/2018. (XI. 9.) MÖK határozat, 89/2018. (XI. 9.) MÖK határozat, 90/2018. (XI. 9.) MÖK határozat, 92/2018. (XI. 9.) MÖK határozat,   
93/2018. (XI. 9.) MÖK határozat, 94/2018. (XI. 9.) MÖK határozat.

**Debrecen, 2019. január 9.**

|  |  |
| --- | --- |
|  | **Dr. Dobi Csaba s.k.**  **jegyző** |

**A kivonat hiteléül: Kondor Erika**

**K i v o n a t a Hajdú-Bihar Megyei Önkormányzat Közgyűlésének 2018. december 14-ei ülésén hozott határozataiból:**

**98/2018. (XII. 14.) MÖK határozat**

A Hajdú-Bihar Megyei Önkormányzat Közgyűlése a Magyarország helyi önkormányzatairól szóló 2011. évi CLXXXIX. törvény 42. § 4. pontja alapján

1. /a következő alapítványokat támogatja:

|  |  |
| --- | --- |
| **Kedvezményezett szervezet** | **Támogatási összeg** |
| Hajdú Néptáncegyüttesért Közhasznú Alapítvány (Debrecen) | 100 000 Ft |

2./A támogatás fedezete a Hajdú-Bihar Megyei Önkormányzat 2018. évi költségvetéséről szóló 1/2018. (I. 30.) önkormányzati rendelet 7. mellékletének Jogi, Ügyrendi és Társadalmi Kapcsolatok Bizottsága hatáskörében felhasználható keret.

3./ A közgyűlés felkéri elnökét a támogatási szerződések aláírására.

**Végrehajtásért felelős:** Pajna Zoltán, a megyei közgyűlés elnöke

**Határidő:** 2018. december 20.

**Debrecen, 2019. január 9.**

|  |  |
| --- | --- |
|  | **Dr. Dobi Csaba s.k.**  **jegyző** |

**A kivonat hiteléül: Kondor Erika**

**K i v o n a t a Hajdú-Bihar Megyei Önkormányzat Közgyűlésének 2018. december 14-ei ülésén hozott határozataiból:**

**99/2018. (XII. 14.) MÖK határozat**

A Hajdú-Bihar Megyei Önkormányzat Közgyűlése a Hajdú-Bihar Megyei Önkormányzat Közgyűlése és Szervei Szervezeti és Működési Szabályzatáról szóló 1/2015. (II. 2.) önkormányzati rendelet 18. § (1) bekezdés c) pontjára figyelemmel

1./ elfogadja a megye mezőgazdasági helyzetéről, valamint a NAK Hajdú-Bihar Megyei Szervezetének 2018. évi feladatairól és tevékenységeiről szóló tájékoztatót.

2./ A közgyűlés felkéri elnökét, hogy a döntésről a Nemzeti Agrárgazdasági Kamara Hajdú-Bihar Megyei Igazgatóságát tájékoztassa.

**Végrehajtásért felelős:** Pajna Zoltán, a megyei közgyűlés elnöke

**Határidő:** 2019. január 15.

**Debrecen, 2019. január 9.**

|  |  |
| --- | --- |
|  | **Dr. Dobi Csaba s.k.**  **jegyző** |

**A kivonat hiteléül: Kondor Erika**

**K i v o n a t a Hajdú-Bihar Megyei Önkormányzat Közgyűlésének 2018. december 14-ei ülésén hozott határozataiból:**

**100/2018. (XII. 14.) MÖK határozat**

A Hajdú-Bihar Megyei Önkormányzat Közgyűlése a Hajdú-Bihar Megyei Önkormányzat Közgyűlése és Szervei Szervezeti és Működési Szabályzatáról szóló 1/2015. (II. 2.) önkormányzati rendelet 18. § (1) bekezdés c) pontjára figyelemmel

1./ elfogadja a megyei tankerületek működéséről szóló tájékoztatót.

2./ A közgyűlés felkéri elnökét, hogy határozatáról a Berettyóújfalui, a Debreceni, valamint a Hajdúböszörményi Tankerületi Központ tankerületi igazgatóját tájékoztassa.

**Végrehajtásért felelős:** Pajna Zoltán, a megyei közgyűlés elnöke

**Határidő:** 2018. december 21.

**Debrecen, 2019. január 9.**

|  |  |
| --- | --- |
|  | **Dr. Dobi Csaba s.k.**  **jegyző** |

**A kivonat hiteléül: Kondor Erika**

**K i v o n a t a Hajdú-Bihar Megyei Önkormányzat Közgyűlésének 2018. december 14-ei ülésén hozott határozataiból:**

**101/2018. (XII. 14.) MÖK határozat**

A Hajdú-Bihar Megyei Önkormányzat Közgyűlése a területfejlesztésről és a területrendezésről szóló 1996. évi XXI. törvény 2. §-a, 11. § (1) bekezdés bg)pontja, valamint 13/A. § (1) bekezdése alapján

1./ együttműködési megállapodást köt a Debreceni Egyetem Balásházy János Gyakorló Középiskolája és Kollégiumával a melléklet szerint.

2./ Felkéri a közgyűlés elnökét, az 1./ pontban foglalt együttműködési megállapodás aláírására, a megállapodásban foglaltak végrehajtására.

**Végrehajtásért felelős:** Pajna Zoltán, a megyei közgyűlés elnöke

**Határidő:** az 1./ pont tekintetében: 2019. január 15.,

a 2./ pont tekintetében: folyamatos

**Debrecen, 2019. január 9.**

|  |  |
| --- | --- |
|  | **Dr. Dobi Csaba s.k.**  **jegyző** |

**A kivonat hiteléül: Kondor Erika**

101/2018. (XII. 14.) MÖK határozat melléklete

**Együttműködési megállapodás**

amely egyrészről létrejött a:

**Hajdú-Bihar Megyei Önkormányzat** (továbbiakban: Megyei Önkormányzat)

Képviseli: Pajna Zoltán, a közgyűlés elnöke

Székhely: 4024 Debrecen, Piac u. 54.

Adószám: 15728317-2-09

KSH statisztikai számjel: 15728317-8411-321-09

ÁHTI azonosító: 737906

Törzskönyvi azonosító szám: 728317

másrészről a:

**Debreceni Egyetem Balásházy János Gyakorló Középiskolája és Kollégiuma** (továbbiakban: Intézmény)

Képviseli: Filep Miklós, intézményvezető

Székhelye: 4014 Debrecen, Mezőgazdász utca 1.

Az intézmény OM azonosítója: 201354

(a továbbiakban együtt: Felek) között az alulírott napon és helyen, az alábbiak szerint:

1. **Preambulum:**
2. Magyarország Alaptörvénye XI. cikk (1) és (2) bekezdéseiben rögzíti, hogy minden magyar állampolgárnak joga van a művelődéshez. Magyarország ezt a jogot a közművelődés kiterjesztésével és általánossá tételével, az ingyenes és kötelező alapfokú, az ingyenes és mindenki számára hozzáférhető középfokú, valamint a képességei alapján mindenki számára hozzáférhető felsőfokú oktatással, továbbá az oktatásban részesülők törvényben meghatározottak szerinti anyagi támogatásával biztosítja.
3. Magyarország Alaptörvénye XII. cikk (1) és (2) bekezdéseiben rögzíti továbbá, hogy mindenkinek joga van a munka és a foglalkozás szabad megválasztásához, valamint a vállalkozáshoz. Képességeinek és lehetőségeinek megfelelő munkavégzéssel mindenki köteles hozzájárulni a közösség gyarapodásához. Magyarország törekszik megteremteni annak feltételeit, hogy minden munkaképes ember, aki dolgozni akar, dolgozhasson.
4. A megyei önkormányzatok, mint területi önkormányzatok területfejlesztési, vidékfejlesztési, területrendezési és koordinációs feladatokat látnak el. Ennek a feladatnak az ellátása olyan közügy, amely az ország kiegyensúlyozott területi fejlődését, az egyes térségek társadalmi-gazdasági fejlődésének előmozdítását szolgálja.
5. A területfejlesztésről és a területrendezésről szóló 1996. évi XXI. törvény (Tftv.) 11. § (1) bekezdés bg) pontja értelmébena megyei önkormányzat a megye gazdaságának és foglalkoztatásának fellendítése érdekében gazdaságfejlesztési, befektetés ösztönző tevékenységet lát el, aminek elősegítése érdekében megállapodás alapján más szervezettel működhet együtt. A Tftv. 13/A. § (1) bekezdése alapján a megyei önkormányzat koordinációs feladatkörében együttműködik a települési önkormányzatokkal, a megye fejlesztésében közvetlenül és közvetve közreműködő területi államigazgatási szervekkel, az érdekelt civil és szakmai szervezetekkel.
6. Hajdú-Bihar megye ma jelentős kihívásokkal szembesül: a munkaerőhiány alapvető gondot okoz a megye egyik legjelentősebb termelő ágazatában, a mezőgazdaságban és élelmiszerfeldolgozásban. A munkaerőhiány a szektor valamennyi szegmensét érinti, amely különösen nagy gondot okoz a szakképzett munkaerő tekintetében. Emellett jelen van a megyében a munkanélküliség is és az egyes vidéki térségek jelentős demográfiai problémákkal küzdenek, amelyet különösen a fiatalok elvándorlása tovább súlyosbít. Ezért kiemelt feladatként szükséges kezelni a szakképzett munkaerő helyben tartását, korszerű ismeretekkel történő képzését, a fiatalok vállalkozóvá válásának elősegítését, ezáltal a vidék eltartó képességének növelését.
7. A Debreceni Egyetem Balásházy János Gyakorló Középiskolája és Kollégiuma 1940-től az alapító Debrecen Szabad Királyi Város által meghatározott szellemben látja el középiskolai feladatait, elsősorban az agrárszakképzés megyei feladatainak megvalósítása területén. Az Intézmény múltja, jelene szorosan kötődik az agrárszakképzés teljes vertikumához, így részese a másfél évszázados debreceni agrárfelsőoktatásnak. Az Intézmény szellemiségét, értékorientáltságát alapjaiban határozza meg jelmondatuk: „A föld szeretete – hazaszeretet.”
8. Tekintettel arra, hogy hatékony válasz a megyei és települési önkormányzatokat a terület- és településfejlesztés területén érintő kihívásokra csak az érintett szereplők összefogásával adható, a Felek jelen megállapodást kötik:
9. **Az együttműködés célja:**
10. A Felek közötti együttműködés célja, hogy az Intézmény a Megyei Önkormányzat segítségével a települési önkormányzatokkal kapcsolatokat kiépítve az agrárszakképzést népszerűsítse, erősítse.
11. A Felek az együttműködés keretében támogatni kívánják a munkaerő megtartó képességet, az agrárszakember képzés utánpótlásának biztosítását, a fiatal munkavállalók helyben maradását, vállalkozóvá válását.
12. Az együttműködés további célja a Hajdú-Bihar megyei agrárszakképzés eddigi eredményeinek megőrzése, valamint fejlesztése, különös tekintettel a települések közötti egyenlőtlen képviseletre a középfokú mezőgazdasági szakképzésben.
13. **Az együttműködés módja:**
14. Fenti célok megvalósítása érdekében az Intézmény a következőket vállalja:
15. Anyagi lehetőségek függvényében pályaorientációs programot és ösztöndíjrendszert hozhat létre a tanulók létszámának növelése céljából.
16. A lakóhelyüktől távol tanuló diákok részére magas minőségű kollégiumi ellátást biztosít.
17. Egyéni fejlesztési programokat dolgoz ki és alkalmaz a képességek kibontakoztatása és maximális alkalmazási szintre emelése érdekében.
18. Tehetséggondozás keretén belül felsőoktatási egyéni utak feltárását és kidolgozását végzi a szakmai előmenetel érdekében.
19. Ösztönzi a szakmai tanulmányi versenyekre való felkészülést, támogatva az egyéni felsőoktatási karrier segítését.
20. Közreműködik külföldi tanulmányutakon való részvétel szervezésében, támogatja az európai kitekintést a szakmai tapasztalatok bővítése érdekében.
21. Képzéseiről, tevékenységéről aktuális információk alapján tájékoztató anyagot állít össze a települési önkormányzatok számára.
22. Igény esetén egyedi tájékoztatást nyújt az egyes települések számára.
23. Képzéseiről, tevékenységéről felkérésre beszámol a megyei közgyűlés előtt.
24. Az együttműködési célok megvalósítása érdekében a Megyei Önkormányzat a következőket vállalja:
25. Támogatja az Intézmény tevékenységét azzal, hogy koordinációs feladatkörében az Intézmény által biztosított információk alapján tájékoztatást nyújt a települési önkormányzatok számára az Intézmény képzéseiről, rendezvényeiről és egyéb tevékenységeiről.
26. Az Intézmény által biztosított információk alapján kommunikációjában megjelenteti az Intézmény oktatási-képzési tevékenységéhez kapcsolódó aktuális információkat.
27. **Általános rendelkezések**
28. A Felek közösen megjelölt témakörökben szükség szerint megbeszélést tartanak az adott témában jártas személyek bevonásával.
29. A Felek jelen megállapodást határozatlan időre kötik, azzal, hogy a megállapodást bármelyik fél írásban, 30 napos határidővel felmondhatja.
30. Felek az együttműködés keretében végzett tevékenységeket egymás részére díjazás nélkül végzik.
31. A Felek a megállapodást évente felülvizsgálják, az elért eredményeket kiértékelik, és a közös megállapítások, valamint az újabb igények alapján kijelölik az együttműködés további területeit.
32. Az együttműködési megállapodást csak írásban, közös elhatározás alapján lehet módosítani.
33. A Felek tudomásul veszik, hogy kötelesek betartani az adatvédelemre vonatkozó hatályos jogszabályok, illetve a GDPR rendelet rendelkezéseit.
34. A megállapodásban nem szabályozott kérdések vonatkozásában a Felek a Polgári Törvénykönyvről szóló 2013. évi V. törvény, Magyarország helyi önkormányzatairól szóló 2011. évi CLXXXIX. törvény, a területfejlesztésről és a területrendezésről szóló 1996. évi XXI. törvény, illetve az egyéb vonatkozó hatályos jogszabályok rendelkezéseit tekintik irányadónak.
35. A Felek a jelen megállapodást, mint akaratukkal mindenben megegyezőt, elolvasás után jóváhagyólag aláírták.
36. Jelen megállapodás két eredeti példányban készült, melyből a Feleket egy-egy eredeti példány illeti meg.

Debrecen, 2018. december

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Hajdú-Bihar Megyei Önkormányzat Debreceni Egyetem Balásházy János**

**Gyakorló Középiskolája és Kollégiuma**

**képviseletében képviseletében**

**K i v o n a t a Hajdú-Bihar Megyei Önkormányzat Közgyűlésének 2018. december 14-ei ülésén hozott határozataiból:**

**102/2018. (XII. 14.) MÖK határozat**

A Hajdú-Bihar Megyei Önkormányzat Közgyűlése a Polgári Törvénykönyvről szóló   
2013. évi V. törvény 3:109. § (4) bekezdése, valamint a Hajdú-Bihar Megyei Önkormányzat Közgyűlése és Szervei Szervezeti és Működési Szabályzatáról szóló 1/2015. (II. 2.) önkormányzati rendelet 18. § (1) bekezdés b) pontja alapján

1./ elfogadja a HBMFÜ Hajdú-Bihar Megyei Fejlesztési Ügynökség Nonprofit Kft. 2018. évi szakmai tevékenységéről szóló beszámolót.

2./ A közgyűlés felkéri elnökét, hogy határozatáról a HBMFÜ Nonprofit Kft. ügyvezetőjét tájékoztassa.

**Végrehajtásért felelős:** Pajna Zoltán, a megyei közgyűlés elnöke

**Határidő:** 2019. január 15.

**Debrecen, 2019. január 9.**

|  |  |
| --- | --- |
|  | **Dr. Dobi Csaba s.k.**  **jegyző** |

**A kivonat hiteléül: Kondor Erika**

**K i v o n a t a Hajdú-Bihar Megyei Önkormányzat Közgyűlésének 2018. december 14-ei ülésén hozott határozataiból:**

**103/2018. (XII. 14.) MÖK határozat**

A Hajdú-Bihar Megyei Önkormányzat Közgyűlése a Polgári Törvénykönyvről szóló   
2013. évi V. törvény 3:109. § (4) bekezdése, valamint 3:130. §-a alapján

1./ a MILE-AUDIT Könyvvizsgáló és Pénzügyi Tanácsadó Korlátolt Felelősségű Társaságot választja meg az állandó könyvvizsgálói feladatok ellátására a HBMFÜ Hajdú-Bihar Megyei Fejlesztési Ügynökség Nonprofit Korlátolt Felelősségű Társaság tekintetében a 2018-2019. december 31-i nappal végződő üzleti évekre, az azokról készített egyszerűsített éves beszámolókat elfogadó közgyűlés időpontjáig, de legkésőbb 2020. május 31. napjáig szóló határozott időtartamra, nettó 360.000.-Ft + ÁFA, azaz bruttó 457.200,- Ft/év megbízási díj összegért.

2./ A közgyűlés felkéri elnökét, hogy határozatáról a HBMFÜ Hajdú-Bihar Megyei Fejlesztési Ügynökség Nonprofit Korlátolt Felelősségű Társaság ügyvezetőjét tájékoztassa.

3./ A közgyűlés felhatalmazza a HBMFÜ Nonprofit Kft. ügyvezetőjét a MILE-AUDIT Könyvvizsgáló és Pénzügyi Tanácsadó Korlátolt Felelősségű Társasággal kötendő állandó könyvvizsgálói feladatok ellátásáról szóló megbízási szerződés aláírására.

4./ A közgyűlés felkéri a HBMFÜ Nonprofit Kft. ügyvezetőjét, hogy intézkedjen a MILE-AUDIT Könyvvizsgáló és Pénzügyi Tanácsadó Korlátolt Felelősségű Társaság cégjegyzékbe történő bejegyzéséről.

**Végrehajtásért felelős:** Pajna Zoltán, a megyei közgyűlés elnöke

Korbeák György, a HBMFÜ Nonprofit Kft. ügyvezetője

**Határidő:** 2019. január 15.

**Debrecen, 2019. január 9.**

|  |  |
| --- | --- |
|  | **Dr. Dobi Csaba s.k.**  **jegyző** |

**A kivonat hiteléül: Kondor Erika**

**K i v o n a t a Hajdú-Bihar Megyei Önkormányzat Közgyűlésének 2018. december 14-ei ülésén hozott határozataiból:**

**104/2018. (XII. 14.) MÖK határozat**

A Hajdú-Bihar Megyei Önkormányzat Közgyűlése a Magyarország helyi önkormányzatairól szóló 2011. évi CLXXXIX. törvény 119. § (3)-(5) bekezdései, valamint a költségvetési szervek belső kontrollrendszeréről és belső ellenőrzéséről szóló 370/2011. (XII. 31.) Korm. rendelet   
32. § (4) bekezdése alapján

1./ jóváhagyja a Hajdú-Bihar Megyei Önkormányzat 2019. évi belső ellenőrzési tervét a melléklet szerint.

2./ Felkéri a jegyzőt, hogy a belső ellenőrzési terv végrehajtásáról gondoskodjon.

**Végrehajtásért felelős:** Dr. Dobi Csaba jegyző

**Határidő:** 2019. december 31.

**Debrecen, 2019. január 9.**

|  |  |
| --- | --- |
|  | **Dr. Dobi Csaba s.k.**  **jegyző** |

**A kivonat hiteléül: Kondor Erika**

**K i v o n a t a Hajdú-Bihar Megyei Önkormányzat Közgyűlésének 2018. december 14-ei ülésén hozott határozataiból:**

**105/2018. (XII. 14.) MÖK határozat**

A Hajdú-Bihar Megyei Önkormányzat Közgyűlése a Hajdú-Bihar Megyei Önkormányzat Közgyűlése és Szervei Szervezeti és Működési Szabályzatáról szóló   
1/2015. (II. 2.) önkormányzati rendelet 6. § (2) bekezdése és 18. § (1) bekezdés c) pontja alapján

a Hajdú-Bihar Megyei Önkormányzat nemzetközi projektekben való részvételéről, valamint nemzetközi kapcsolatairól szóló tájékoztatót elfogadja.

**Debrecen, 2019. január 9.**

|  |  |
| --- | --- |
|  | **Dr. Dobi Csaba s.k.**  **jegyző** |

**A kivonat hiteléül: Kondor Erika**

**K i v o n a t a Hajdú-Bihar Megyei Önkormányzat Közgyűlésének 2018. december 14-ei ülésén hozott határozataiból:**

**106/2018. (XII. 14.) MÖK határozat**

A Hajdú-Bihar Megyei Önkormányzat Közgyűlése a területfejlesztésről és területrendezésről szóló 1996. évi XXI. törvény 2. § d)pontja és 4. §-a, a Magyarország helyi önkormányzatairól szóló 2011. évi CLXXXIX. törvény 107. §-a, a Polgári Törvénykönyvről szóló 2013. évi V. törvény 3:109. § (2) és (4) bekezdései, valamint a Hajdú-Bihar Megyei Önkormányzat Közgyűlése és Szervei Szervezeti és Működési Szabályzatáról szóló 1/2015. (II. 2.) önkormányzati rendelet 8. § (2) bekezdése alapján

1./ jóváhagyja a TOP-5.3.2.-17 kódszámú, „Megyei identitás erősítése” tárgyú felhívásra a TOP-5.3.2-17-HB1-2018-00001 azonosítószámú *„*A hajdú hagyományok nyomában*”* című, 919.000.000,- Ft összköltségvetésű, 100 % támogatási intenzitású pályázat benyújtását.

2./ Az 1./ pont szerinti pályázat nyertességére figyelemmel, felhatalmazza elnökét, hogy konzorciumi együttműködési megállapodást kössön a Hajdú-Bihar Megyei Fejlesztési Ügynökség Nonprofit Kft.-vel a 919.000.000,- Ft összegű támogatásban részesülő *„*A hajdú hagyományok nyomában*”* című projekt megvalósítására.

3./ Az 1./ és 2./pontban foglaltak végrehajtása érdekében a közgyűlés felhatalmazza elnökét a támogatási szerződés, az annak mellékletét képező adatfeldolgozási megbízási szerződés, valamint a kapcsolódó egyéb jognyilatkozatok és dokumentumok aláírására.

4./ A Hajdú-Bihar Megyei Fejlesztési Ügynökség Nonprofit Kft. taggyűléseként felhatalmazza a társaság ügyvezetőjét a konzorciumi együttműködési megállapodás aláírására.

**Végrehajtásért felelős:** Pajna Zoltán, a megyei közgyűlés elnöke

Korbeák György, ügyvezető

**Határidő:** 2019. január 31.

**Debrecen, 2019. január 9.**

|  |  |
| --- | --- |
|  | **Dr. Dobi Csaba s.k.**  **jegyző** |

**A kivonat hiteléül: Kondor Erika**

**K i v o n a t a Hajdú-Bihar Megyei Önkormányzat Közgyűlésének 2018. december 14-ei ülésén hozott határozataiból:**

**107/2018. (XII. 14.) MÖK határozat**

A Hajdú-Bihar Megyei Önkormányzat Közgyűlése a Hajdú-Bihar Megyei Önkormányzat Közgyűlése és Szervei Szervezeti és Működési Szabályzatáról szóló 1/2015. (II. 2.) önkormányzati rendelet 18. § (1) bekezdés c) pontjára figyelemmel,

elfogadja a

a) TOP-5.1.1.-15-HB1-2016-00001 azonosító számú „Hajdú-Bihar Megyei foglalkoztatási megállapodás, foglalkoztatási-gazdaságfejlesztési együttműködés” című

b) TOP-1.2.1-15-HB1-2016-00020 azonosító számú, „Magyar Szürkék Útja - kulturális tematikus útvonal Hajdú-Bihar megyében” című

c) KEHOP-1.2.0-15-2016-00013 azonosító számú „Hajdú-Bihar Megyei Klímastratégia kidolgozása és Éghajlatváltozási Platform létrehozása” című

d) EFOP-1.6.3-17-2017-00018 azonosító számú „Megyei szintű felzárkózás-politikai együttműködések támogatása a helyi esélyegyenlőségi programokhoz kapcsolódóan Hajdú-Bihar megyében” című

e) EFOP-1.5.3-16 „Humán szolgáltatások fejlesztése térségi szemléletben-kedvezményezett térségek” tárgyú konstrukció keretében megvalósuló

projektek előrehaladásáról szóló tájékoztatót.

**Debrecen, 2019. január 9.**

|  |  |
| --- | --- |
|  | **Dr. Dobi Csaba s.k.**  **jegyző** |

**A kivonat hiteléül: Kondor Erika**

**K i v o n a t a Hajdú-Bihar Megyei Önkormányzat Közgyűlésének 2018. december 14-ei ülésén hozott határozataiból:**

**108/2018. (XII. 14.) MÖK határozat**

A Hajdú-Bihar Megyei Önkormányzat Közgyűlése a Magyarország helyi önkormányzatairól szóló módosított 2011. évi CLXXXIX. törvény 44. § -a és a Hajdú-Bihar Megyei Önkormányzat Közgyűlése és Szervei Szervezeti és Működési Szabályzatáról szóló   
1/2015. (II. 2.) önkormányzati rendelet 10. § (2)-(3) bekezdéseiben foglaltak alapján

1./ a közgyűlés 2019. évi üléstervét a következők szerint fogadja el:

**2019. február 1. (péntek)**

A Hajdú-Bihar Megyei Önkormányzat 2019. évi költségvetési rendeletének elfogadása

**Előterjesztő:** Pajna Zoltán, a megyei közgyűlés elnöke

**Véleményező:** a közgyűlés bizottságai

Beszámoló a közgyűlés bizottságai 2018. évi döntés-előkészítő, javaslattevő tevékenységéről, illetve a közgyűlés által átruházott hatáskörök gyakorlásáról

**Előterjesztő:** Pajna Zoltán, a megyei közgyűlés elnöke

**Véleményező:** a közgyűlés bizottságai

Tájékoztató a Hajdú-Bihar Megyei Önkormányzat Közgyűlése elnökének és alelnökeinek 2018. évben végzett tevékenységéről

**Előterjesztő:** Pajna Zoltán, a megyei közgyűlés elnöke

**Véleményező:** a közgyűlés bizottságai

Beszámoló a Hajdú-Bihar Megyei Önkormányzati Hivatal 2018. évi tevékenységéről

**Előterjesztő:** Dr. Dobi Csaba, jegyző

**Véleményező:** a közgyűlés bizottságai

„Maradj Hajdú-Biharban” tanulmányi ösztöndíjról szóló önkormányzati rendelet elfogadása

**Előterjesztő:** Bulcsu László, a megyei közgyűlés alelnöke

**Véleményező:** a közgyűlés bizottságai

A területi nemzetiségi önkormányzatokkal kötött együttműködési megállapodások felülvizsgálata

**Előterjesztő:** Pajna Zoltán, a megyei közgyűlés elnöke

**Véleményezi:** **Véleményező:** Jogi, Ügyrendi és Társadalmi Kapcsolatok Bizottsága

Az Országos Fejlesztési és Területfejlesztési Koncepció felülvizsgálata, a megyét érintő fejezetekhez kapcsolódó szakmai javaslattétel

**Előterjesztő:** Pajna Zoltán, a megyei közgyűlés elnöke

**Véleményező:** Fejlesztési, Tervezési és Stratégiai Bizottság

**2019. március 8. (péntek)**

Tájékoztató Hajdú-Bihar megye 2018. évi idegenforgalmi és turisztikai helyzetéről

**Előterjesztő:** Bulcsu László, a megyei közgyűlés alelnöke

**Véleményező:** Fejlesztési, Tervezési és Stratégiai Bizottság

Az Országos Öntözésfejlesztési Stratégia Hajdú-Bihar megyét érintő megállapításai

**Előterjesztő:** Pajna Zoltán, a megyei közgyűlés elnöke

**Véleményező:** Fejlesztési, Tervezési és Stratégiai Bizottság

A Széchenyi István Mezőgazdasági és Élelmiszeripari Szakgimnázium, Szakközépiskola és Kollégium bemutatása, a megyei agrárképzésben betöltött szerepe

**Előterjesztő:** Pajna Zoltán, a megyei közgyűlés elnöke

**Véleményező:** Fejlesztési, Tervezési és Stratégiai Bizottság

Jogi, Ügyrendi és Társadalmi Kapcsolatok Bizottsága

A Berettyóújfalui Szakképzési Centrum Veress Ferenc Szakképző Iskola bemutatása

**Előterjesztő:** Pajna Zoltán, a megyei közgyűlés elnöke

**Véleményező:** Fejlesztési, Tervezési és Stratégiai Bizottság

Jogi, Ügyrendi és Társadalmi Kapcsolatok Bizottsága

Tájékoztató a Hajdú-Bihar Megyei Kézművesség helyzetéről

**Előterjesztő:**  Bulcsu László, a megyei közgyűlés alelnöke

**Véleményező:** Fejlesztési, Tervezési és Stratégiai Bizottság

A Hajdú-Bihar Megyei Önkormányzat 2018. évi költségvetési rendeletének módosítása

**Előterjesztő:** Pajna Zoltán, a megyei közgyűlés elnöke

**Véleményező:** a közgyűlés bizottságai

Az éves fejlesztési keret módosításának jóváhagyása

**Előterjesztő:** Pajna Zoltán, a megyei közgyűlés elnöke

**Véleményező:** Fejlesztési, Tervezési és Stratégiai Bizottság

Beszámoló a megyei önkormányzat 2018. évi területrendezési és területfejlesztési feladatainak ellátásáról

**Előterjesztő:** Pajna Zoltán, a megyei közgyűlés elnöke

**Véleményező:** Fejlesztési, Tervezési és Stratégiai Bizottság

**2019. április 12. (péntek)**

Beszámoló Hajdú-Bihar megye közbiztonságának helyzetéről és a határőrizet rendjéről

**Előterjesztő:** Pajna Zoltán, a megyei közgyűlés elnöke

**Véleményező:**  Fejlesztési, Tervezési és Stratégiai Bizottság

Jogi, Ügyrendi és Társadalmi Kapcsolatok Bizottsága

Tájékoztató a szakképzés helyzetéről Hajdú-Bihar megyében (a megyei szakképző centrumok tájékoztatója)

**Előterjesztő:** Bulcsu László, a megyei közgyűlés alelnöke

**Véleményező:** Fejlesztési, Tervezési és Stratégiai Bizottság

Tájékoztató a Hajdú-Bihar Megyei Önkormányzat Integrált Területfejlesztési Programjának végrehajtásáról, a TOP megyei végrehajtását érintő problémákról

**Előterjesztő:** Pajna Zoltán, a megyei közgyűlés elnöke

**Véleményező:** Fejlesztési, Tervezési és Stratégiai Bizottság

Előterjesztés a 2019. évi megyei önkormányzati tartalék pályázat benyújtására

**Előterjesztő:** Pajna Zoltán, a megyei közgyűlés elnöke

**Véleményező:** a közgyűlés bizottságai

Előterjesztés a PURE COSMOS projekt megyei akciótervének elfogadásáról

**Előterjesztő:** Pajna Zoltán, a megyei közgyűlés elnöke

**Véleményező:** Fejlesztési, Tervezési és Stratégiai Bizottság

Tájékoztató a Hajdú-Bihar Megyei Területrendezési terv módosításának aktuális helyzetéről

**Előterjesztő:**  Pajna Zoltán, a megyei közgyűlés elnöke

**Véleményező:** Fejlesztési, Tervezési és Stratégiai Bizottság

A Debreceni Törvényszék, valamint a Debreceni Közigazgatási és Munkaügyi bíróság ülnökeinek megválasztása (zárt ülés)

**Előterjesztő:** Pajna Zoltán, a megyei közgyűlés elnöke

**Véleményező:** Jogi, Ügyrendi és Társadalmi Kapcsolatok Bizottsága

Sportösztöndíj adományozása (zárt ülés)

**Előterjesztő:** Tasi Sándor, a megyei közgyűlés alelnöke

**Véleményező:**  Jogi, Ügyrendi és Társadalmi Kapcsolatok Bizottsága

A Debreceni

**2019. május 17. (péntek)**

Tájékoztató a Hajdú-Bihar Megyei Katasztrófavédelmi Igazgatóság 2018. évben végzett tevékenységéről

**Előterjesztő:** Pajna Zoltán, a megyei közgyűlés elnöke

**Véleményező:** Fejlesztési, Tervezési és Stratégiai Bizottság

Jogi, Ügyrendi és Társadalmi Kapcsolatok Bizottsága

A Hajdú-Bihar Megyei Önkormányzat 2018. évi zárszámadásáról szóló rendelet elfogadása

**Előterjesztő:** Pajna Zoltán, a megyei közgyűlés elnöke

**Véleményező:** a közgyűlés bizottságai

A Hajdú-Bihar Megyei Önkormányzat 2019. évi költségvetési rendeletének módosítása

**Előterjesztő:** Pajna Zoltán, a megyei közgyűlés elnöke

**Véleményező:** a közgyűlés bizottságai

Jelentés a Hajdú-Bihar Megyei Önkormányzat és a Hajdú-Bihar Megyei Önkormányzati Hivatal 2018. évi belső ellenőrzéséről

**Előterjesztő:** Pajna Zoltán, a megyei közgyűlés elnöke

**Véleményező:** a közgyűlés bizottságai

A Hajdú-Bihar Megyei Fejlesztési Ügynökség Nonprofit Kft. 2018. évi számviteli törvény szerinti beszámolójának elfogadása

**Előterjesztő:**  Pajna Zoltán, a megyei közgyűlés elnöke

**Véleményező:** Fejlesztési, Tervezési és Stratégiai Bizottság

Pénzügyi Bizottság

Tájékoztató az INNOVA Nonprofit Kft. 2018. évi számviteli törvény szerinti beszámolójáról

**Előterjesztő:**  Pajna Zoltán, a megyei közgyűlés elnöke

**Véleményező:** Fejlesztési, Tervezési és Stratégiai Bizottság

Pénzügyi Bizottság

Előterjesztés a Hajdú-Bihar Megyei Vállalkozásfejlesztési Alapítvány 2018. évi beszámolójának elfogadására és mérlegének megállapítására

**Előterjesztő:**  Tasi Sándor, a megyei közgyűlés alelnöke

**Véleményező:** Pénzügyi Bizottság

***(A közgyűlés ezen az ülésén közmeghallgatást tart)***

**2019. június 28. (péntek)**

Tájékoztató a megye lakosságának egészségi állapotáról, az egészségromlást előidéző okokról, a szükséges tennivalókról

**Előterjesztő:** Bulcsu László, a megyei közgyűlés alelnöke

**Véleményező:**  a közgyűlés bizottságai

Tájékoztató Hajdú-Bihar megye gazdaságfejlesztéséről

**Előterjesztő:**  Pajna Zoltán, a megyei közgyűlés elnöke

**Véleményező:** Fejlesztési, Tervezési és Stratégiai Bizottság

Tájékoztató a Hajdú-Bihar Megyei Önkormányzat projektjeinek előrehaladásáról (paktum, turisztika, megyei identitás, EFOP projektek)

**Előterjesztő:**  Pajna Zoltán, a megyei közgyűlés elnöke

**Véleményező:** Fejlesztési, Tervezési és Stratégiai Bizottság

Tájékoztató a megyei önkormányzat nemzetközi kapcsolatairól, valamint a nemzetközi projektekben való részvételről

**Előterjesztő:**  Pajna Zoltán, a megyei közgyűlés elnöke

**Véleményező:** Fejlesztési, Tervezési és Stratégiai Bizottság

**2019. augusztus 2. (péntek)**

A Hajdú-Bihar Megyei Területi Választási Bizottság tagjainak és póttagjainak megválasztása

**2019. szeptember 13. (péntek)**

A Hajdú-Bihar Megyei Önkormányzat 2019. évi költségvetési rendeletének módosítása

**Előterjesztő:** Pajna Zoltán, a megyei közgyűlés elnöke

**Véleményező:** a közgyűlés bizottságai

A Hajdú-Bihar Megyei Területrendezési Terv módosítása

**Előterjesztő:** Pajna Zoltán, a megyei közgyűlés elnöke

**Véleményező:**  Fejlesztési, Tervezési és Stratégiai Bizottság

Tájékoztató az operatív programok megyét érintő projektjeinek előrehaladásáról

**Előterjesztő:** Pajna Zoltán, a megyei közgyűlés elnöke

**Véleményező:** Fejlesztési, Tervezési és Stratégiai Bizottság

Beszámoló az Országos Fejlesztési és Területfejlesztési Koncepció módosításának előrehaladásáról

**Előterjesztő:** Pajna Zoltán, a megyei közgyűlés elnöke

**Véleményező:** Fejlesztési, Tervezési és Stratégiai Bizottság

Tájékoztató a Hajdú-Bihar Megyei Önkormányzat Közgyűlése elnökének és alelnökeinek 2019. január – szeptember közötti időszakban végzett tevékenységéről

**Előterjesztő:** Pajna Zoltán, a megyei közgyűlés elnöke

**Véleményező:** a közgyűlés bizottságai

Beszámoló az állandó bizottságok átruházott hatásköreinek gyakorlásáról a 2018. január – szeptember közötti időszakra vonatkozóan

**Előterjesztő:** Pajna Zoltán, a megyei közgyűlés elnöke

**Véleményező:** a közgyűlés bizottságai

Beszámoló a megyei közgyűlés elnökére átruházott hatáskörök gyakorlásáról a 2014-2018. közötti önkormányzati ciklusra vonatkozóan

**Előterjesztő:** Pajna Zoltán, a megyei közgyűlés elnöke

**Véleményező:** a közgyűlés bizottságai

Beszámoló a megyei értéktár bizottság 2014-2018. közötti önkormányzati ciklusban végzett tevékenységéről

**Előterjesztő:** Pajna Zoltán, a megyei közgyűlés elnöke

**Véleményező:** a közgyűlés bizottságai

A Hajdú-Bihar Megyei Önkormányzat Közgyűlése által alapított kitüntető díjak 2019. évi adományozása (zárt ülés)

**Előterjesztő:** Pajna Zoltán, a megyei közgyűlés elnöke

**Véleményező:** a közgyűlés bizottságai

2./ A közgyűlés felkéri elnökét, hogy kezdeményezze a 2019. évben közös megemlékezés tartását

1. az 1848-49-es forradalom és szabadságharc évfordulója alkalmából a megye valamely települési önkormányzatával;
2. a trianoni békediktátum alkalmából a megye valamely települési önkormányzatával.

**Végrehajtásért felelős:** Pajna Zoltán, a megyei közgyűlés elnöke

**Határidő:** folyamatosan

**Debrecen, 2019. január 9.**

|  |  |
| --- | --- |
|  | **Dr. Dobi Csaba s.k.**  **jegyző** |

**A kivonat hiteléül: Kondor Erika**